Imtella' Awwissu 12, 2021 - Aġġornata 13 Ta' Awwissu, 2021 7:47am Ingliża ta' 33 sena ddaħħlet l-isptar wara li waqgħet minn fuq vapur tal-Gozo Channel li kien qiegħed jaqsam il-fliegu bejn iż-żewġ gżejjer. Il-Pulizija qalet li l-inċident seħħ għall-ħabta tas-sebgħa u kwart ta' filgħaxija meta għal xi raġuni l-mara spiċċat fil-baħar. Hija ngħatat l-ewwel għajnuna minn ekwipaġġ ta' Transport Malta u minn tim mediku mill-isptar Mater Dei. Il-mara ttieħdet l-isptar, madankollu aktar tard ġiet iċċertifikata li ma weġġgħetx. Il-Pulizija qed tinvestiga l-każ.